ועדת העלייה, הקליטה והתפוצות, כנסת 25, פרוטוקול מספר 82, 2023-07-17 00:00

עודד פורר: שלום שוב לכולם, אני פותח את דיון ועדת העלייה, הקליטה והתפוצות בנושא הסיוע לחיילים בודדים בשירות ובשחרור

עודד פורר:       בפתח הדברים אני רוצה להתייחס בקצרה לנושא שנמצא על סדר היום

עודד פורר:  אנחנו נמצאים במאבק עצום במדינת ישראל על פניה של המדינה, מאבק כנגד ההפיכה המשטרית שמנסים לנהל כאן, על שינוי מערך כל המבנה השלטוני במדינת ישראל, והניסיון להפוך אותה למדינת – כמו שאמר היועץ המשפטי לממשלה לשעבר – מדינת סף דיקטטורית

עודד פורר:  המאבק הוא אחד המאבקים המוצדקים שהחברה הישראלית ניהלה ומנהלת, ואני חייב לומר שהחברה האזרחית מנהלת אותו בצורה מעוררת השראה ויוצאת דופן

עודד פורר:       יחד עם זאת, אני חייב להוציא מכאן, ודווקא בדיון הזה, את האמירה המאוד מאוד ברורה שמתנגדת לכל מהלך של סרבנות, שבעצם שופך את התינוק עם המים ויפרק את המרקם הגם ככה מאוד מאוד עדין של מדינת ישראל, ואני קורא גם לחברים שלי שמשרתים, ולחברים שלי שמשרתים במילואים ונלחמים גם כנגד המהפכה המשטרית – תשאירו את צה"ל מחוץ לסיפור הזה

עודד פורר:  תשאירו את הסוגייה הזאת של הסרבנות במקום אחר, וננהל את המאבק כנגד המהפכה המשטרית, כאילו אין לנו מלחמות אחרות למדינת ישראל, אבל כשיש לנו, ויש למדינת ישראל מלחמות אחרות, נילחם אותן כאילו אנחנו לא עסוקים במהפכה המשטרית

עודד פורר:       אסור לנו להגיע למצב שבו בתוך המאבק הזה, נגרום פה לנזקים שהם באמת יהיו כמעט בלתי הפיכים

עודד פורר:  תראו, אנחנו קיימנו כבר שני דיונים בכנסת הנוכחית בעניין הזה, זה הדיון השלישי שמתקיים

עודד פורר:  בדיון שערכנו בינואר, עלתה סוגיית עיקול כספים של חיילים שמשרתים בשירות לאומי ואזרחי, ונקלעו לחובות

עודד פורר:  בכנסת ה-24 הייתה הצעת חוק ממשלתית – תשלומים לחיילים בשירות סדיר, הגנה על תשלומים, שעברה בוועדת עבודה ורווחה, ובעצם הוחל עליה דין רציפות, היא נכנסה לוועדת העבודה והרווחה, היא אושרה לקריאה השנייה והשלישית, היא טרם אושרה במליאה

עודד פורר:       אני רוצה מכאן לבקש, משרד העלייה והקליטה, צריך להיות פה מאמץ רשמי שלכם באופן ברור של שר העלייה והקליטה, כדי שהצעת החוק הזו תעלה במליאה, וכך גם אני הייתי מצפה ממשרד הביטחון ומשר הביטחון

עודד פורר:  זאת הצעת חוק שתמנע העברה, עיקול או שיעבוד של תשלומים שמשלם צה"ל לחיילים עולים וזכאי תשלום משפטי, כך שתחול גם על כספי הסיוע המשולמים במשרד העלייה והקליטה

עודד פורר:       אני אוסיף לזה, שבדיון ב-26 במרץ, דיון משותף שקיימנו יחד עם ועדת הכלכלה, עלתה המצוקה הכלכלית של החיילים הבודדים, שנפגע דירוג האשראי שלהם, העלינו בקשות

עודד פורר:  בין היתר בקשות מבנק ישראל ליצור קבוצה ייחודית לחיילים הבודדים במערכת הבנקאית עבור אלו שנקלעו לחובות כבדים, כדי שיוכלו לקבל דירוג אשראי והלוואה נוחה לאחר השחרור שלהם, ובעצם להפריד, לייצר חומה בין מה שהיה להם בתקופת הצבא על כל המשמעויות של זה, ולאפשר להם לפתוח דף חלק על הרעיון של חנינה ביחס לרישום נתוני אשראי, על חובות חיילים בודדים לאחר הסדרת החובות שלהם, כך שהדירוג שלהם לא ייפגע

עודד פורר:       כאן בדיון נציגי בנק ישראל הביעו התנגדות נחרצת להצעות שעלו בוועדה

עודד פורר:  התנגדות שלא הייתה מקובלת עליי, ועדיין לא מקובלת עליי

עודד פורר:  אני חייב לומר שגם המענה בכתב שקיבלתי מבנק ישראל, לא מקובל עליי, ומבחינתנו הדבר הזה מחייב פתרון

עודד פורר:  לא הייתי רוצה שהפתרון הזה יבוא בחקיקה, אני חושב שאפשר לייצר אותו בלי חקיקה, אבל ככל שלא תעשו את זה לא תהיה ברירה

עודד פורר:  אנחנו נתחיל להתערב במובנים האלה, ולדעתי המחיר שיהיה הרבה יותר כבד מאשר שתפתרו את זה בתוך הנהלים שלכם

עודד פורר:       סך הכל אנחנו מדברים על זה שמנתוני הצבא עולה, שכ-7000 חיילים בודדים משרתים בצה"ל, כ-14% מהם קיבלו הטבות סיוע כלכלי מעל חמש פעמים, או יצאו למיוחדת כלכלית מעל פעמיים בשנה

עודד פורר:  סך הכל כ-1000 חיילים קיבלו את הסיוע הייעודי הזה שצה"ל נותן מעבר

עודד פורר:       בנק ישראל ב-30 באפריל ענה לי שבכוונתו לבחון אם יש לבצע שינויים במידע שעל בסיסו ניתן חיווי שלילי לגבי לקוח שנקבע בתקנות נתוני אשראי, או בתקופת ההשפעה של המידע הזה

עודד פורר:  ככל שיתברר שיש מכון לביצוע שינויים הוא יחול על כלל אוכלוסיית החיילים הבודדים

עודד פורר:  חודשיים וחצי עברו, אני רוצה להבין מה בדיוק עלה בבדיקה, וזה שאלה גם לצה"ל – איך החיילים יודעים על הזכות שלהם בהקשר למה שמקנה חוק נתוני אשראי, שזה מחיקת כל נתוני האשראי שנאספו על הלקוח

עודד פורר:  מי רוצה להתייחס ראשון ויש לו תשובות טובות? נתחיל עם בנק ישראל

אייל חדד: נעים מאוד, שמי אייל חדד

אייל חדד:  אני רק רוצה להתייחס, אנחנו מברכים כל מה שיכול לסייע לחיילים הבודדים, ומה שבסופו של דבר ייתן להם גם מענה לבעיה שמציגים שהם מסורבי אשראי, לפי הטיעונים שעלו פה

אייל חדד:       כמו שאמרתי, מחיקת כל נתוני האשראי, כשמקבל דוח האשראי רואה שהלקוח, כל לקוח לא רק חייל בודד, רשאי למחוק את נתוני האשראי שלו, אבל בסופו של דבר הוא עדיין נשאר מסורב אשראי

אייל חדד:  כי נותן האשראי בבואו להחליט אם לתת אשראי או לא, רואה את המחיקה שנעשתה, הוא מבין שיש פה לקוח שמחק את הנתונים שלו

עודד פורר: כן, אבל תקופת ההשפעה שאתם מדברים עליה היא שלוש שנים באופן עקרוני

אייל חדד: בדוח האשראי שלוש שנים נתונים, אבל בוא ניקח דוגמה – נניח שלחייל יש חשבון מוגבל, זה אומר שחזרו לו עשרה צ'קים

אייל חדד:  נניח ולו יצויר שימחקו את המוגבל הזה, עשרה צ'קים עדיין בספרה, הבנק יודע שחזרו עשרה צ'קים, הוא יישאר מסורב אשראי, ולכן אין מקום בעולם, בדקנו, אין דבר כזה למחוק נתונים ממערכת

עודד פורר: האם הבנק יודע שחזרו לו עשרה צ'קים כי הוא חייל בודד ולא היה לו?      

אייל חדד: זה לא יעזור, אז יש קרן מודרי אשראי, בסופו של דבר אתה לא רוצה לתת לו עוד אשראי שהוא לא יחזיר

עודד פורר: אבל תראה, בסוף אם החייל הבודד הזה עבר את התקופה בצבא על כל המשמעויות שלה, שהוא לא יכול להתפרנס, והוא לא יכול לעבוד, ופתאום יש לו חוב לחברת הטלפון בגלל שהיה לו שיחות לחו"ל, והוא לא ידע בדיוק את הזה, ונוצר לו שם איזה חוב של 3000 שקל ועל זה עשו לו הוצאה לפועל

עודד פורר:  זה דברים שאנחנו מכירים, זה לא דברים שלא היו

עודד פורר:       אז בתוך המכלול הזה, גם מי שנותן אשראי ואומר תשמע, לפלוני כשהוא היה בן 19, חייל בודד, הייתה לו בעיה

עודד פורר:  היום בן 21 וחצי, הוא השתחרר, יש לו מקום עבודה

עודד פורר:  זו לא אותה התייחסות למישהו שלא

אייל חדד: ומה הבעיה שזה יקרה? זאת אומרת, לא מצליח להבין איך מחיקת זה שהיה לו תיק בהוצאה לפועל, הרי הוצאה לפועל לא מוחקת את התיק אצלו

אייל חדד:  אתה בא ואומר בעצם, בואו נמחק אצלי במאגר, ואז לא יידעו

אייל חדד:  לא, יידעו, כולם יודעים שיש תיק הוצאה לפועל, יודעים שיש לו צ'קים שחזרו, זה מידע שקיים במערכות, ולכן הפתרון צריך להיות פתרון באמת אמיתי לדבר הזה

אייל חדד:  הפתרון צריך להיות פתרון של קרן מודרי אשראי שהוקמה עכשיו, ללכת לדבר עם הקרן, מי שזכה, לדעת לתת להם את האשראי

אייל חדד:  בדיוק לזה הוקמה הקרן, לצרכים האלה

אייל חדד:       אבל אין סטנדרט כזה בינלאומי למחוק נתונים

אייל חדד:  זה כמו להסיר את החום מהרופא, בסופו של דבר צריך לבוא עם החום ולהגיד לו בוא תעזור לי

עודד פורר: כשאני מסתכל על הנתון, אני יודע שהנתון הזה היה כשהוא היה חייל בודד?      

אייל חדד: אין נתונים על חיילים בודדים

עודד פורר: אבל זה בדיוק הסיפור, זה חלק מהנקודה

אייל חדד: נותן האשראי אולי יודע שהוא חייל בודד

עודד פורר: איך הוא יודע? הוא כבר לא חייל

אייל חדד: אז הוא אומר לו, הייתי חייל בודד, אבל זה לא דרך המאגר

עודד פורר: מה זה אומר לו? הפנייה היא הרי פנייה ממוחשבת, זה לא אומר לו

עודד פורר:  זה לא שאני יושב עכשיו בבנק ומנהלים איתי את הסיפור על נתוני האשראי

עודד פורר:  בסוף יש לך חיוויים

עודד פורר:  זה חיוויים בבנק, בכלל אתה לא עובר את הסף הרי אם אתה נמצא שם באדום

אייל חדד: לא, אז אני אסביר

אייל חדד:  חשוב להבין, כשאתה מנהל חשבון בנק אצל כל אחד מהבנקים, הפקיד מכיר אותך

אייל חדד:  הוא יודע מי אתה, חזרו לך צ'קים הוא יודע שחזרו לך צ'קים, אם לא חזרו לך צ'קים, חלק הוצאה לפועל, גם זה הוא יודע

אייל חדד:  הוא יודע

אייל חדד:  המחיקה עכשיו של הנתונים האלה לא תועיל, הוא יישאר מסורב אשראי, ואדרבא, אני חושב שכל החיילים הבודדים ייפגעו

אייל חדד:  כשאתה מוחק אוכלוסייה שלמה, אצל נותני האשראי זה מדליק אור אדום

עודד פורר: וכשאני אלך לבנק חדש?      

אייל חדד: אוקיי, אז מה? אז הוא יבקש ממך את ההכנסות שלך, את הנתונים שהיה לך, הוא יראה את הכל

אייל חדד:  החשבון שמוגבל הוא הוגבל בהוצאה לפועל, יש מרשם הוצאה לפועל

אייל חדד:  המידע קיים

אייל חדד:  מה שאני חושב שצריך להיות בעיקר, אני שוב אומר באמת, אנחנו הולכים לחיילים משוחררים לפני שהם משתחררים, מנסים להגיע להסדר על הזכויות שלהם

אייל חדד:  אנחנו רוצים להגיע לכל מקום, ויש לנו תוכנית עבודה כזאת להגיע לשם ולעשות את זה

עודד פורר: אותי מה שמעניין זה לא רק לחיילים המשוחררים, אלא דווקא אלה שהם בבעיה

עודד פורר:  דווקא אלה שהם בבעיה, שהם נקלעו אליה בגלל שהם חיילים בודדים, בגלל השירות הצבאי שלהם ואופי השירות שלהם, בעיקר כשאני מדבר הרבה פעמים על חיילים עולים, כשגם הקשר הוא עם המשפחות בחו"ל, ואין להם עורף משפחתי

עודד פורר:  הם צריכים לקבל את הסיוע, הם צריכים לקבל את הפתרון וצריך להגיע אליהם

עודד פורר:  כשהוא עומד לבד מול הבנק, אין לו שום סיכוי

עודד פורר:  שום סיכוי

אייל חדד: אז אני אומר, אני מסכים לגמרי

עודד פורר: כן אבל זה שאתה מסכים איתי זה לא עוזר

אייל חדד: לא, אנחנו נשמח לבחון

עודד פורר: אתם אבל בוחנים, מה בחנתם? היה פה דיון במרץ, מה בחנתם? למה הגעתם?      

אייל חדד: קודם כל בחנו אם זה באמת יעזור ויסייע ומה המשמעות של זה

עודד פורר: מה הגעתם? היה דיון במרץ, אנחנו עכשיו ביולי

עודד פורר:  ארבעה חודשים

אייל חדד: אני אפנה את הדברים ליועץ המשפטי, כי נבחן משפטית הנושא הזה

אייל חדד:  עכשיו סתם דוגמה אתם מעבירים את כל החיילים הבודדים אלינו, את ה-ת

אייל חדד: ז

אייל חדד:  שלהם, בסדר? לנו אין נתונים אם הוא בודד או לא בודד

עודד פורר: למה אתה צריך את כל ה-ת

עודד פורר: ז

עודד פורר:  שלהם?      

אייל חדד: איך אני יכול לדעת מי חייל בודד, מי לא חייל בודד? עכשיו פה יש סוגיות משפטיות שנבחנו, אני אשמח להעביר את זה ליועמ"ש, נבחנו ועשינו בדיקה על זה, זאת אומרת זה נושא שעבדנו עליו

אייל חדד:  אבל אני באמת אומר, בואו נמצא פתרון אמיתי, פתרון שורש לבעיה

עודד פורר: שירלי, בבקשה

שירלי אבנר: שלום, שירלי אבנר מהמחלקה המשפטית בבנק ישראל

שירלי אבנר:  זו כמובן לא סוגייה פשוטה, כי יש פה סוגיות שנוגעות לעצם העברת המידע והאחריות שמוטלת על משרד הביטחון, או כל גוף אחר שיעביר אלינו את מספרי תעודות הזהות

שירלי אבנר:  יש כאן עניינים שנוגעים להגנת הפרטיות של החיילים, האם הם מוכנים שיעשה שימוש כזה במידע

שירלי אבנר:  אנחנו צריכים לבחון את הנושא גם כן מבחינה תפעולית

שירלי אבנר:       עכשיו, אנחנו עוד לא דיברנו על הנושא של הסימון של היות אדם חייל או חייל בודד, מאחר שלא בהכרח יהיו לזה השלכות

עודד פורר: סליחה, אני מרגיש שאני עכשיו בחודש מרץ

שירלי אבנר: אנחנו לא בחודש מרץ, כי כן נעשים צעדים וכן נעשות בחינות, ואנחנו גם כן מבינים את התחושה של הוועדה

שירלי אבנר:  אנחנו גם עוד פעם, קשובים לבעיה, אנחנו מעוניינים לסייע, אבל הפתרון הוא לא באמצעות מאגר נתוני אשראי, כמו שציינו במכתב שלנו, מאותם טעמים

שירלי אבנר:       אני מזכירה גם שבנוסף למאגר נתוני אשראי, יש גם מידעים שיכולים לעבור דרך המנגנון של חוק שירות מידע פיננסי

שירלי אבנר:  אז עצם המחיקה, או עצם סימון שדה כזה או אחר במאגר נתוני אשראי, לא יסייע

שירלי אבנר:  מה גם שככל שהרצון למחוק מידע מהמאגר, נמצא מבחינת הוועדה עדיין על הפרק, צריך להבין שמדובר כאן בפגיעה למעשה במאגר הלאומי של נתוני אשראי, במהימנות ובדיוק של המידע

שירלי אבנר:  המידע נמצא שם אצל מקורות המידע, לא ייתכן שהוא לא יבוא לידי ביטוי במאגר נתוני האשראי, כי הוא יפגע באוכלוסיות אחרות, ויהיה כאן כדור שלג מתגלגל

שירלי אבנר:       אנחנו מבינים את הרצון למצוא פתרון, אבל כמו שנאמר כאן, יש דרכים אחרות למצוא פתרון לאוכלוסייה הזאת

עודד פורר: אבל אתם כל הזמן אומרים שיש דרכים, רק אתם לא מביאים את הדרכים

שירלי אבנר: גם החיילת שהייתה בדיון, הופיעה, אותה חיילת בודדת שהייתה הראשונה להתבטא בנושא בדיון הקודם, אמרה שהיא לא מעוניינת בכך שידחפו לה עוד אשראי

שירלי אבנר:  כי אם החיילים האלה לא יודעים איך להתנהל בעולם הפיננסי, זה לא יסייע להם, זה רק יכניס אותם למצוקה גדולה יותר, והיא אמרה את זה בעצמה

שירלי אבנר:  גם את זה צריך להבין, צריך לתת לאוכלוסייה הזו כלים

שירלי אבנר:  הכלים האלה צריכים להיות באמצעות תוכנית ממשלתית, באמצעות מגויסות של האוצר ושל משרד הביטחון כדי לטפל באוכלוסייה הזו, שסובלת גם מהיעדר חינוך פיננסי

שירלי אבנר:  צריך לתת מענה באמת לבעיה עצמה

עודד פורר: בקיצור, בנק ישראל מסיר אחריות מהעניין

עודד פורר:  עליי לא מקובל, אי אפשר להיות פה בדיון במרץ ולהגיד לי מה אחרים צריכים לעשות

עודד פורר:  אני רוצה לדעת מה בנק ישראל הולך לעשות

שירלי אבנר: אנחנו לא מסירים אחריות מהעניין, אנחנו לא יכולים - - -      

עודד פורר: כל אחד מספר לי מה השני צריך לעשות

שירלי אבנר: אנחנו לא יכולים להתעלם מההשלכות

עודד פורר: אוקיי, אז מה הפתרון?      

שירלי אבנר: אנחנו קודם כל רוצים לבחון, באמת אנחנו בוחנים האם קיימת בעיה

שלומית אבינח: אתם לא יודעים שקיימת בעיה?      

שירלי אבנר: לא, אנחנו במאגר לא יודעים, כי כמו שאמרנו בדיו הקודם, כדי לדעת שקיימת בעיה, אנחנו צריכים לקבל את מספרי תעודות הזהות, ולוודא שאנחנו יכולים בתוך המערכת, שלא נועדה לכך, לזהות אוכלוסייה מסוימת ולנתח האם קיימת בתוך המאגר בעיה

שירלי אבנר:       עוד פעם, זה לא בא לידי ביטוי רק במאגר נתוני אשראי

שירלי אבנר:  יש נתונים שעוברים גם באמצעות חוק שירות מידע פיננסי

שירלי אבנר:  אז זה לא ייתן מענה

אייל חדד: זה לא נמחק אצל נותני האשראי, זה לא ייתן מענה בכלל

אייל חדד:  אבל כן יש פתרון שעכשיו יצא – קרן מודרי אשראי

אייל חדד:  בואו נחשוב איך אפשר באמת להסתייע בקרן הזאת, זו קרן שמיועדת לזה

עודד פורר: צה"ל

ענבר סטבון: טוב, אז אתייחס להגיד שבאמת אנחנו לא יודעים מה דירוג האשראי של החיילים שלנו, כי אנחנו לא חשופים למידע הזה, ועל כן מאוד קשה לי רגע להתייחס, ואני יכולה לשערך שאותם החיילים שבאמת יש להם מצוקה כלכלית כזו או אחרת, זה אותם אלו שאנחנו נותנים להם מעל חמישה מענים כלכליים

ענבר סטבון:  אבל זה בהחלט לא מדע מדויק, ולכן הנתונים שהצגת קודם זה השיערוך שלנו למצוקה הכלכלית החריגה שיש בקרב החיילים הבודדים, כי זה נוסף על כל המעטפת הכלכלית שהם מקבלים, הצגנו אותה בעבר

עודד פורר: יש לי שאלה

עודד פורר:  בצה"ל חיילים מקבלים איזשהו קורס פיננסי?      

ענבר סטבון: כן, יש גם קורסים פיננסיים, וגם לקראת היציאה לשחרור, כל החיילים הבודדים, גם הבודדים המובהקים וגם חסרי העורף המשפחתי, יש להם ארבעה ימים של סדנה, שבסדנה הזאת הם עוברים גם התנהלות כלכלית, מחברים אותם גם לקופת החולים וגם לבנק

עודד פורר: שזה לקראת שחרור?      

ענבר סטבון: זה לקראת השחרור עושים איתם, כן

ענבר סטבון:  צריך להגיד שהיום, אני יכולה להגיד כרען התרומות - - -     

עודד פורר: הבנק יודע אגב? שהם עברו סדנה כזו

עודד פורר:  זה מצוין איפשהו אם מישהו עבר סדנה/ לא עבר סדנה?      

ענבר סטבון: בנק אוצר החייל בדרך כלל נותן לנו את זה

עודד פורר: לא, אני שואל, בסוף הבנקים

עודד פורר:  פה הם אמרו שהיה צריך לתת להם חינוך פיננסי, אז אם הוא עובר סדנה כזו של חינוך פיננסי, זה משפר את מצבו לכאורה בהיבט של האשראי, לא? אתה נותן אשראי, אתה אומר תשמע זה מישהו שעבר איזשהו קורס, עבר איזושהי הכשרה

עודד פורר:  יכול להיות שאולי כדאי לסמן את זה

עודד פורר:       חבר'ה זה עבודה, אני אומר לכם עוד הפעם, זה מה שהייתם צריכים לעשות בשיח ביניכם בארבעה חודשים האלה

ענבר סטבון: אנחנו עושים להם את הסדנאות האלה

עודד פורר: הם עושים את הסדנאות, הם יכולים גם להגיד להם שמי שישתתף בסדנה יקבל עוד, לא יודע איך זה עובד במאגר

ענבר סטבון: יותר מזה, אני גם אציין ואגיד שכרע"ן התרומות, יש לנו הרבה מאוד מהבנק הבינלאומי, שעושים לנו הכשרות בכל יום ראשון שעושים תרבות יום א'

ענבר סטבון:  תרבות יום א' נפתחת בהרצאה על התנהלות פיננסית לכלל החיילים

ענבר סטבון:  גם כי אנחנו מבינים שהיום באמת זה פער בקרב החיילים, אז גם זאת איזושהי מעטפת שאנחנו מאפשרים

שירלי אבנר: סליחה שנייה, אבל אם כבר, אני מתייחסת לנושא

שירלי אבנר:  האם אתם מסבירים להם על מאגר נתוני אשראי על ההשלכות של התנהלות כלכלית?      

ענבר סטבון: אנחנו יכולים להסביר אם זה מה שנידרש, אגב אני חושבת שהיום אנחנו לא יודעים מספיק לתווך להם מה ייצא להם מזה, כי בסוף כשאני מעבירה להם את הנתונים למשרד הקליטה, או שאני מעבירה נתונים לחברת החשמל, אני מעבירה את הנתונים ואני אומרת להם, אני מעבירה את הנתונים כדי שלא יחייבו אותך, כדי שתקבל את ההנחה בארנונה

ענבר סטבון:  ומתוקף כך אנחנו מקבלים את הסכמתם ומעבירים את הנתונים

שלומית אבינח: אפשר להעביר לבנק ישראל

ענבר סטבון: דיברתי עם אותה נציגה שאיתה אני עובדת אצלכם, אנחנו עושים את זה גם מול הביטוח הלאומי, אנחנו יודעים להעביר מידע, אנחנו בסוף מנהלים כל כך הרבה ספקים שאנחנו עובדים איתם, כמובן תחת אבטחת מידע והגנת הפרטיות

עודד פורר: טוב, אני מבקש שאתם תקיימו פגישה בפורום הזה ותעדכנו את הוועדה על תוצאות הפגישה

ענבר סטבון: בשמחה

אייל חדד: אתם מזהים את הכשל בהתחלת השירות או בסוף? זאת אומרת החינוך הפיננסי הוא בסוף השירות או בהתחלה? כי אני מניח שגם כשהם בצבא, הם צוברים את המידע השלילי, ולכן אני חושב שכדאי, יכול להיות שצריך לחשוב על זה

ענבר סטבון: מאוד תלוי על איזו אוכלוסייה אנחנו מדברים

ענבר סטבון:  אם כרגע אנחנו רק מדברים על החיילים הבודדים, אז אני חושבת שההתנהלות פוגשת אותם, בטח המובהקים, עוד מהגעתם לארץ

ענבר סטבון:  זה בתרבות המינימלית ביותר, זה מתחיל מזה

אייל חדד: אולי כדאי בחיול עצמו כבר לארגן איזשהו - - -      

עודד פורר: לכן אני אומר, ברגע שאתם תשבו, תוכלו לחשוב על פתרונות

עודד פורר:  אני אעזור לכם לדחוף קדימה

ענבר סטבון: אנחנו תיכננו לשבת

שירלי אבנר: וגם החינוך הפיננסי, יש לנו את אשת הקשר שדיברתי איתה, בוודאי הציגה לך את היכולת שלנו גם להשתלב במערכים שאתם עושים

עודד פורר: אוקיי, תודה

עודד פורר:  הסיוע המשפטי ליאת מיזלס

ליאת מיזלס: אז קודם כל קראנו באמת את המכתב שהעברתם, וברור שנעשית פה עבודה, אבל בסופו של דבר אנחנו נותרנו עם בעיה שאין לה פתרון

ליאת מיזלס:  אני חושבת שהדבר המהותי פה, זה נקודת המוצא שאתם יוצאים ממנה במכתב, וגם שאמרת אותה עכשיו, זה שאתם חוששים מהפגיעה במהימנות של המאגר ובאמינות שלו

ליאת מיזלס:       הבעיה היא, שאי מתן פתרון לבעיה, זה בדיוק יוצר את חוסר האמינות של המאגר

ליאת מיזלס:  כי בסופו של דבר אם אנחנו מדברים על חובות של חיילים בודדים, אנחנו מדברים על חובות שסוג של נכפו עליהם

ליאת מיזלס:  זאת אומרת, נתוני אשראי שנכפו עליהם, שלא בהכרח מעידים על היכולת הפיננסית שלהם ועל ההתנהלות הכלכלית העתידית שלהם

ליאת מיזלס:  זאת אומרת שדווקא ההתייחסות לאותם נתונים, הם אלו שפוגעים באמינות של המאגר

ליאת מיזלס:  כשאנחנו מדברים על אנשים שלכאורה כן היו יכולים לנהל מבחינה פיננסית את החיים שלהם בצורה רגילה ונורמלית כשהם היו משתחררים, ונמנע מהם בגלל המצב הזה, בגלל דווקא חוסר האמינות של המאגר בהקשר הזה כלפיהם

עודד פורר: הרבה פעמים אנשים, אם הם היו בחיים פרטיים והיו עובדים בעבודה, והיו מרוויחים את מה שהם היו יכולים להרוויח, לא היו נקלעים למצב הזה, כי הם חיים כאן לבד, בלי עורף משפחתי, משרתים בצבא, לא מעט פעמים ביחידות קרביות על כל המשמעויות של זה מבחינת הזמן וחוסר היכולת

עודד פורר:  הצבא מסייע, הסיוע של הצבא הוא עושה, אבל לא מספיק

עודד פורר:  ואז הוא מוצא את עצמו צובר חובות, ובמקרה הוא גם צלצל למשפחה בשיחות לחו"ל ועל זה מתחיל לו איזשהו צבר חובות לחברת הטלפון

עודד פורר:  זה הסיפורים

ליאת מיזלס: ויותר מזה, אם אני רק יכולה לדייק ולהוסיף, בסופו של דבר כשאנחנו מדברים על חיילים, אנחנו מדברים על חייל שלצורך העניין נפתח לו תיק הוצאה לפועל במהלך השירות הצבאי, עד שהוא מסיים את השירות הצבאי בזמן הזה החוב בינתיים גדל, יש ריביות בהוצאה לפועל

ליאת מיזלס:  באותה נקודת זמן הוא מתחיל לעבוד, הוא רוצה לשקם את עצמו, אז הוא פונה להוצאה לפועל ומבקש לפרוס צו תשלומים בהתאם לחוק, אם זה שש שנים או שבע שנים בהתאם לחוק

ליאת מיזלס:  בתקופה הזאת בעצם עדיין נשאר לו הנתון השלילי הזה

ליאת מיזלס:  זאת אומרת, השלוש שנים מתחילות אחרי שתיק ההוצאה לפועל נסגר

ליאת מיזלס:  אנחנו מדברים על חיילים, שבסופו של דבר כל שנות העשרים של חייהם, סוג של נפגעות כתוצאה מאותם נתונים

ליאת מיזלס:  זה לא ששלוש שנים אחרי שהוא יוצא מהשירות הצבאי, אז הוא יכול לחזור לחיים

ליאת מיזלס:       יש תקופה, התקופה שבה הוא משלם את החוב, וזה בהנחה וכמובן הוא מצליח לעמוד בתשלומים, תקופה של שבע שנים, ורק אז מתחיל השלוש שנים מפה להיספר

ליאת מיזלס:  בסופו של דבר אנחנו מדברים על תקופה שהיא מאוד ארוכה, תקופה משמעותית ביותר שלו, ואנחנו כן חושבים שגם נשמח לקיים איזשהו צוות חשיבה אולי, כי אנחנו כן חושבים שצריך לתת בסופו של דבר מענה לבעיה הזאת

ליאת מיזלס:  אי אפשר להשאיר את זה ככה

עודד פורר: תודה רבה

עודד פורר:  אכיפה והגבייה, אביבה גבאי, או שמרית

שמרית רגב שריבר: טוב, אני אתייחס לזה שאנחנו ברשות האכיפה והגבייה, הוקמה עוד לפני כמה שנים יחידה שמסייעת לאוכלוסיות מסוימות, ובין היתר לחיילים, חיילים משוחררים, חיילים בודדים, בהסדרה של חובות, בפנייה לזוכים וניסיון להגיע איתם באמת להסדר חוב

עודד פורר: אצלכם הם מסומנים?      

שמרית רגב שריבר: הם לא מסומנים אצלנו, כן יש לנו שיתוף פעולה עם משרד הביטחון ונוהל, שברגע שפונים אליהם אז הם מפנים אלינו, לאביבה גבאי מנהלת היחידה שתכף תתייחס

עודד פורר: מה זאת אומרת כשפונים?      

ענבר סטבון: כשהחייל פונה אלינו ואנחנו מזהים שיש, אנחנו פונים לאביבה, ואביבה מטפלת

ענבר סטבון:  אבל זה צריך להיות יזום מהחייל, זה לא אנחנו

איריס גוטרמן: גם משרד הביטחון כשהוא חייל משוחרר

שמרית רגב שריבר: אין אצלנו אינדיקציה

שמרית רגב שריבר:  זה דורש שינוי חקיקה, זה מהלך משמעותי

שמרית רגב שריבר:  מרגע שקבלנו פנייה, אנחנו לחלוטין מטפלים בה

שמרית רגב שריבר:  אביבה אם תרצי להתייחס את, אז תפרטי גם את

אליהו גבאי: אנחנו מקבלים את הפניות מצה"ל

אליהו גבאי:  קודם כל ניסיתי ליזום גם מול צה"ל שיוציאו לי רשימות של חיילים שמעוניינים שאנחנו ניזום את זה, שהם יזמו את זה ונדע מראש למי יש חובות, ולא חיילים שהולכים לאיבוד בדרך, והם כמו שציינה ליאת ואמרה שאחרי שהם משתחררים יש להם חוב מאוד גדול, שצבר המון ריביות, אז אנחנו מנסים לעשות את זה טרום, ואני בכלל יזמתי שהם יפנו כבר מראש עם רשימות ונעשה את זה כבר מול כל הנושים

ענבר סטבון: רק לחיילים בודדים או כל החיילים?      

אליהו גבאי: כל החיילים

אליהו גבאי:  ברור

אליהו גבאי:  זה גם אנחנו צריכות לשבת אני חושבת, כדי לעשות סדר קצת יותר, מכיוון שהרבה משתחררים ולא מעבירים את הנוהל, והרבה נופל בדרך, אז כל פעם אני צריכה לרענן מחדש, אז זה חשוב

אליהו גבאי:  עכשיו, מה שאני הייתי מציעה, אני לא יודעת אם מותר לי לומר את זה, אבל רוב החובות זה כמו שציינת, של טלפונים

אליהו גבאי:  אז אולי אפשר כבר עם החברות טלפון לעשות משהו, וברגע שזה צעיר או גיל מסוים, כבר לעשות משהו, ולא לתת להם את הטלפון הכי יקר שיש ואת הטאבלט הכי יקר, כי אני רואה על מה מדובר

אליהו גבאי:  לפי דעתי, סוג של ניצול של אותו דבר, זה לא חינוך, זה ניצול של אותו גורם

אליהו גבאי:  פה צריך להתחיל מההתחלה את הסדר מול כל הדברים האלה

אליהו גבאי:  הם רואים, הם יודעים בדיוק על מה מדובר

אליהו גבאי:       אם זה בתחנות המרכזיות שמחתימים אותם על טלפונים, ונתקלתי בהמון דברים

אליהו גבאי:  אז אני חושבת שפה אולי גם צריך להביא את החברות האלה ולעשות קצת סדר בעניין הזה

עודד פורר: זה חברות הסלולר בעיקר?      

אליהו גבאי: בעיקר

שמרית רגב שריבר: אני כן אתייחס גם לסיטואציה שבה יש הרבה צעירים שנושאים על עצמם חובות של המשפחה, ואז זה סיפורים גם לא פשוטים, זה יותר מורכב

עודד פורר: ברור

עודד פורר:  הסיפור של חברות הסלולר זה סיפור, אני מסכים עם מה שהיא אומרת, יכול להיות שזה יצליח לצמצם מאוד את הבעיה, אם אפשר יהיה, ואני מוכן לסייע לכם לגייס את חברות הסלולר לטובת העניין הזה, לייצר איזשהו מנגנון בתחילת השירות לקבוצה הזאת מול חברות הסלולר

שלומית אבינח: אולי גם משרד הקליטה כמו כל הבודדים העולים, כאילו גם לעשות איזשהו, יש לך את הקבוצה הזאת

עודד פורר: הם מגיעים עם טלפונים, השאלה היא איזה דיל יש להם בטלפונים, והם לא כל כך מכירים וחשופים לזה

עודד פורר:  שאגב זה משהו שבאמת משרד הקליטה אולי טרם הגיוס באיזושהי הכוונה

רות קלדרון: איך אפשר להתערב באיזה טלפונים הם נושאים?      

עודד פורר: בלהסביר, בלהתחיל בלהסביר

עודד פורר:  לא כל מי שמגיע לפה ממדינה אחרת, מבין שעכשיו שהוא לקח טלפון וכשהוא יעשה חיוג ללא יודע איפה, זה צובר לו סכומים שהם לא הגיוניים

רות קלדרון: ההסברה היותר נוחה בחלק הזה היא בטח כשמתגייסים

רות קלדרון:  החלק שאנחנו מנסים לטפל בו, בחלק של הטיפול הפיננסי, ובאמת רק לקראת הסוף

רות קלדרון:  ברגע שנכנסים לצבא, אין רגע שבו אתה יכול לרכז את כולם החוצה, לכן ההצעה הזאת של לימוד פיננסי בתחילת הצבא לא ריאלית

עודד פורר: יש מכינות קדם צבאיות לחיילים

רות קלדרון: זה משרד הביטחון

עודד פורר: לא, יש של משרד הקליטה

עודד פורר:  אני זוכר יש את המכינות הקצרות

רות קלדרון: יש הכנה

עודד פורר: ובתוך זה? זה קיים התכנים האלה הכלכליים?      

רות קלדרון: אני יכול לבדוק

רות קלדרון:  בהכנה אני לא מכיר, שבחודש שאנחנו עושים לפני אני לא מכיר

עודד פורר: אוקיי

עודד פורר:  צביקה גרייבר, keep olim

צבי ויינברג: צוהריים טובים יו"ר הוועדה, אני אתחיל בזה שזה הדיון השני שלי בשבועיים האחרונים בעניין של חיילים בודדים, והמשותף בין שני הדיונים שחצי שנה עברה, וכלום לא השתנה

צבי ויינברג:  זאת אומרת, החיילים הבודדים גם בדוח מבקר כשהיינו בדיון הקודם, וגם כיום, לא מקבלים את הפתרון שלהם בשטח

צבי ויינברג:  מי שמקבל את אותם חיילים בדלת האחורית או בחלון, זה העמותות, ונציגי העמותות שיושבים כאן, ואני יכול להגיד לכם, וגם דיברתי על זה עם אביבה שהיא מלאך מבחינתי, ובאמת רוצה לעזור, וטוב שיש מישהו בגופים הממשלתיים שבאמת מתגייס לטובת הסיפור הזה, אני לא יודע אם זה ימשיך עוד הלאה

צבי ויינברג:      אין פתרון אמיתי, והפתרון לא רק שהוא לא אמיתי, הוא לא קיים

צבי ויינברג:  וכל העניין הזה של חינוך, תעזבו אותי עם זה בבקשה, כי זה שטויות

צבי ויינברג:  החינוך לא עוזר לכלום בעניין הזה, הם נכנסים לחובות האלה בדיוק כמו שאביבה אמרה, מנצלים את התמימות שלהם, דוחפים להם טלפונים סלולריים, בוא נשים את האמת על השולחן ולא נספר סיפורים

צבי ויינברג:  מנצלים את התמימות של אותם חיילים בודדים, במיוחד העולים

צבי ויינברג:  אני חושב שאדוני מכיר את זה גם מקרוב, והם לוקחים את אותם דברים ונכנסים לאותם חובות

צבי ויינברג:  זה לא נגמר בחובות, החובות האלה נגמרים בבעיות נפשיות, באובדות, ובהרבה מאוד דברים אחרים

עודד פורר: יש לי שאלה, אולי אתם תוכלו

עודד פורר:  אם הייתי רוצה לקבל את הנתונים, כמה חיילים בודדים נפתח להם תיק הוצאה לפועל, על ידי כל אחת מחברות הסלולר? כמה סלקום פתחה נגד חיילים בודדים? כמה פלאפון פתחה מול חיילים בודדים?      

אליהו גבאי: רק בודדים או חיילי צה"ל בכלל? למה רק בודדים?      

שלומית אבינח: כי המנדט של הוועדה יטפל - - -      

אליהו גבאי: נכון, אבל זה כלל

עודד פורר: כשתציגו לי, אם אפשר יהיה להציג גם וגם

צבי ויינברג: בשונה מהחיילים הרגילים אביבה, החיילים הבודדים אין להם תמיכה, אין להם עורף כלכלי, וזה משהו משמעותי

עודד פורר: גם בדרך כלל החייל הבודד, הידע שלו הרבה פעמים מול חברת הסלולר, בוא נתחיל, תבדקו אם אני יכול לקבל את הנתונים האלה

שמרית רגב שריבר: ולא רק זה, המידע הוא למעשה מידע של חברות הסלולר, זה דורש, אנחנו נבדוק את זה, אין שום בעיה

שמרית רגב שריבר:  נהיה בקשר

עודד פורר: קצת שהם יצטרכו לענות על למה הם דוחפים את הדברים האלה

עודד פורר:  קיבלתי, תודה צביקה

צבי ויינברג: אני רק אסיים בעוד משפט אחד, שלכל החיילים העלו את השכר וזה מבורך, אבל אדוני יודע בכמה העלו לחיילים הבודדים את השכר מעבר למה שהעלו לכל החיילים? אדוני מכיר את הנתון הזה? 58 שקלים בחודש

צבי ויינברג:  אתם תגידו לי, איך קונים אוכל לבית, מאיפה עושים כביסה, ומאיפה לעזאזל משלמים חובות

צבי ויינברג:  ואם היה חצי מההתגייסות שיש נגד כל מיני מאבקים ורפורמות וכאלה ואחרים, לטובת החיילים הבודדים, לא היינו יושבים פה היום

צבי ויינברג:  הם רכוש צה"ל, שצה"ל ידאג להם, ושצה"ל ישחרר אותם בלי שום חובות לאזרחות, ובלי שום כתם שחור

צבי ויינברג:  כי רובם אפילו לא אמורים להתגייס לצה"ל, הם מגיעים ומתנדבים לצה"ל

צבי ויינברג:  אז אם לא יודעים לשמור עליהם, שלא יהיו שם

עודד פורר: תודה

עודד פורר:  בבקשה שאול

שלומית אבינח: שאול רק בקצרה

שאול רורקה: קודם כל, צריך להגיד משהו, שבתור בן אדם שעובד עם חיילים בודדים כבר 18 שנה כמעט, עזרתי לאלפי חיילים בזמן השירות ואחרי השירות

שאול רורקה:  היחס שאנחנו נותנים להם כבוגרים, אולי מבחינה משפטית זה נכון, אבל זה לא המציאות

שאול רורקה:  כשזה מגיע לנושא של כספים, ואני בעצמי העברתי לחבר'ה שגרים אצלנו בזמן השירות שיעורים לגבי איך לחסוך כסף, וכל מה שקשור להתנהלות כלכלית, לצערי הרב הם לא מבינים

שאול רורקה:       עכשיו, אפשר להגיד 'מה הם לא מבינים, הם חיילים, הם לוחמים'

שאול רורקה:  זה לא משנה

שאול רורקה:  הפתרון צריך להיות ברמה שלהם, ולא ברמה שלנו

שאול רורקה:  ולא שמעתי מישהו אחד אומר, שמעתי יותר מדי על שיעורים וכל מיני דברים כאלה, זה לא יילך

שאול רורקה:  עכשיו, אני לא יושב פה עם פתרון, זו לא העבודה שאני עושה אותה, אני לא איש של בנקים וכו'

שאול רורקה:  אני רק אומר, כשעושים את זה, צריכים לחשוב לא ברמה הממשלתית או ברמה הבנקאית, אלא ברמה של החייל, אחרת זה לא יילך

עודד פורר: תודה רבה

עודד פורר:  הילה סולימני

הילה סולימני: שלום לכולם, אני רוצה להצטרף לדברים שאמרה ענבר, ולחדד אותם קצת יותר

הילה סולימני:  צה"ל עשה יחד איתנו עם תוכניות כנפיים שעושים את סדנאות ההכנה לאזרחות, לקראת השחרור בעצם, שינויים בהתאם לדוח מבקר המדינה הקודם שפורסם, וישב מערך שלם של צה"ל ואנשי מקצוע, ובזכותם הכנסנו גם יותר מונחים ומושגים שאנחנו ממש מקדישים אותם לעולים בסדנאות שאני אחראית עליהם

הילה סולימני:  אם זה נתוני דירוג אשראי כמו שהזכרתם כאן, אנחנו מראים להם איך נראה חוזה תקין, אנחנו באמת עוברים איתם על הזכויות גם כאזרח, גם כעולה וגם כבודד, ודבר אקסטרה שצה"ל יחד איתנו הכניס השנה לסדנאות שדוייקו עבור הבודדים באמת ברמת קהל יעד, אם זה חסרי עורף או עולים, זה גם הרצאה של יועץ כלכלי

הילה סולימני:  אצלנו זה מועבר על ידי היועץ הכלכלי שלנו, צביקה צ'רנר, שהופיע בוועדה הקודמת שכינסתם, ולאחר מכן הוא גם נפגש אישית עם כל אחד, ויושב גם על חוזה של פלאפונים, גם על שכר דירה, מחזיר לפעמים מהרשויות יחד עם הרשויות כספים שמגיעים להם

הילה סולימני:  וכל האנשים מהרשויות שיושבים כאן, אם זה משרד העלייה והקליטה, אם זו אביבה, אם זה הסיוע המשפטי, עוזרים לנו לממש את הזכויות ולהחזיר אותן רטרואקטיבית

הילה סולימני:  לא פעם גם משרד הבינוי והשיכון

הילה סולימני:       אז יש כאן אנשים שהם איתנו ומחויבים, אני רק חושבת שכמו שאמר היו"ר, צריך באמת לכנס גם את הגופים העסקיים ולרתום אותם, כי אנחנו גם רודפים אחריהם

הילה סולימני:  לא פעם עם סיוע משפטי, עם רשות האכיפה, אז זה לדעתי גם התודה שמגיעה לצה"ל

הילה סולימני:  הם יודעים לשפר, הם עזרו בסדנאות שלנו, הם דייקו את הנושא הכלכלי

הילה סולימני:  כמובן שצריך עוד, אבל אנחנו תיקנו את כל מה שהיה צריך, ודברים שהעלו גם פה בוועדה, ולקחנו אלינו ותיקנו, ואפשר אולי להזמין שתבואו צוות הוועדה לבקר בסדנאות ותראו איזה דבר מדהים קורה שם, גם בתחום הכלכלי

הילה סולימני:  תודה

עודד פורר: תודה רבה

עודד פורר:  אליסף כהן

אליסף כהן: שלום לחברי הוועדה, אני אליסף, אני מנהל את תחום החיילים בעמותת הלל, עמותה שעוזרת ליוצאים בשאלה מהמגזר החרדי להשתלב בחברה הישראלית

אליסף כהן:  אני ברשותכם רוצה להעלות איזשהו נתון, מאפיין, שהוא מאפיין בעיקר את החיילים הבודדים חסרי העורף שמגיעים מהחברה החרדית, שזה הנושא של הלוואות בשוק האפור

אליסף כהן:       בעצם מתוך הרגל, הם רגילים לגמ"חים וכו', וזה מתורגם להלוואות מגורמים, מחברים, זה יכול להיות גורמים עברייניים, נושים שממש רודפים אחריהם בזמן שירותם, וחובות גבוהים מאוד שכמובן צוברים גם ריבית עצומה בתוך הדבר הזה, והדבר הזה גורם לחלק מהחיילים שלנו באמת לא להצליח לסיים את השירות התקין שלהם

אליסף כהן:  הם חייבים לצאת לפעמים לנפקדות או לעריקות

עודד פורר: איך מונעים את זה?      

אליסף כהן: אז איך מונעים את זה, זה הדבר המרכזי שאני חושב שכדאי לעשות בהקשר הזה, זה באמת לאפשר הלוואה שמותאמת לחייל, כדי שיוכל לסגור את החובות שלו לגורמים האלה, ובפריסת תשלומים שמתאימה לו, בכדי שיוכל באמת להתרכז בשירות שלו ולא בנושים שרודפים אחריו

עודד פורר: תודה

עודד פורר:  יש היום איזשהו מענה שצה"ל נותן בדברים האלה?      

ענבר סטבון: צה"ל יודע לתת הלוואות, אבל לא בסכומים כאלה

ענבר סטבון:  זה יכול להגיע גם ל-100 אלף, ו-200 אלף

עודד פורר: מה, זה הסכומים שאנחנו מדברים עליהם בהלוואות של חיילים?      

ענבר סטבון: כן, אנחנו מדברים על סכומים כאלה לגמרי

עודד פורר: איך אני מונע את הכניסה הזאת לשוק האפור?      

אליסף כהן: אז זה דבר שאנחנו עובדים עליו בעיקר בהסברה

עודד פורר: באיזה שלב בדרך כלל הם נחשפים לשוק האפור? הם כבר מתגייסים עם זה?      

אליסף כהן: כן

ענבר סטבון: בדרך כלל כן

עודד פורר: בגלל שכשהם יצאו ועד שהם מצאו את עצמם הם - - -     

אליסף כהן: כן, הם היו צריכים להסתדר כלכלית בצורה כזו או אחרת, הם גם לא מכירים כל כך את שוק העבודה בישראל, אז גם לוקח להם זמן להשתלב בשוק העבודה, ובזמן הזה הם צריכים לחיות ממשהו

ענבר סטבון: יש לנו עוד אוכלוסיות רבות אחרות שהן כאלה

עודד פורר: כן, לא אבל האוכלוסייה הזאת זו אוכלוסייה שהיא בהרבה מאוד מובנים דומה לעולים חדשים, בלי שום תמיכה שעולה חדש מקבל

ענבר סטבון: אני אגב חושבת מההיכרות שלי עם החיילים הבודדים, שחסרי העורף המשפחתי, אלו שיצאו מביתם, לאו דווקא בגלל פערים של אותם יוצאים בשאלה, אלא בגלל פערים אחרים, בעיקר שקשורים לכלכלה, למצב סוציו אקונומי נמוך במשפחה

ענבר סטבון:  המשפחה לא מצליחה להחזיק את זה, והילדים שם בעיקר אנחנו רואים אותם ביתד, בנוער בסיכון, שם אנחנו פוגשים את זה בעיקר

ענבר סטבון:  זה קיים, זו תופעה רווחת מאוד לצערי הרב בקרב החיילים

ענבר סטבון:  המכנה המשותף הרחב הוא שהם חיילים, לאו דווקא שהם יוצאים בשאלה או בודדים

עודד פורר: לא יודע איפה משרד הרווחה פה, החבר'ה האלה בגילאים האלה צריך לייצר להם איזשהו פתרון

עודד פורר:  זו קבוצה שצריכה להתחיל את החיים שלה בלי הדבר הזה, בלי הגיבנת הזאת

אליסף כהן: אז רק ברשותך אני כן אענה על ההבדל, אז כן יש הבדל בין החיילים האלה לחיילים אחרים, וזה בעיקר כי את ההלוואות שהם לוקחים, הם לא לוקחים מגורמים רשמיים, הם לוקחים מגורמים לא רשמיים

ענבר סטבון: כן, אני בעיקר פוגשת אותם בשער הכניסה ביום הגיוס לצבא

עודד פורר: בבקשה איריס

איריס גוטרמן: כן, תודה

איריס גוטרמן:  איריס גוטרמן מאגף והקרן לחיילים משוחררים

איריס גוטרמן:  חשוב לציין, אנחנו לפחות עד עכשיו שומעים, ככל שהם בשירות, אז יש פה מעטפת ויש עזרה, וברגע שהם משתחררים החוצה, אז אנחנו יודעים לתת להם מענים, ובעיקר כדי להמשיך ולקדם אותם להשתלב טוב בחיים האזרחיים

איריס גוטרמן:  אלא שכל המענקים שחיילים בודדים מקבלים מאיתנו, בין אם זה דמי קיום להשלמת - - - בין אם זה המענק שחרור שלהם שזה סכום שיכול לסדר אותם כתחילת דרך, כל אלו לא מוגנים מפני החוק, והם מעוקלים

איריס גוטרמן:  הפיקדון נמצא בסוג של הגנה, כל זמן שזה חמש שנים לשחרור, אבל וואנס הכסף נכנס לחשבון הבנק במידה והוא נניח מתחתן, או כאשר מענק השחרור נכנס, כי זה סכום שאמור להוביל אותו בתחילת הדרך, הכספים מעוקלים

איריס גוטרמן:  כנ"ל גם דמי הקיום

איריס גוטרמן:      להערכתי, גם ראיתי אפרופו הצעת החוק שהונחה, יש מקום לבוא ולהוסיף שם גם את העולם של המשוחררים בתוך זה

עודד פורר: את דיברת על זה בוועדה בדיון שהתקדם?      

שלומית אבינח: היית בוועדה?      

עודד פורר: הדיונים בהכנה לקריאה שנייה ושלישית

איריס גוטרמן: לא ידעתי עליהם, אני מקווה שלא מאוחר מדי

עודד פורר: בוא נראה אם זה יעלה במליאה בשבוע-שבועיים הקרובים

עודד פורר:  אם זה יעלה, אני לא רוצה לעכב את זה

עודד פורר:  אם זה לא יעלה, אז יכול להיות שאני אפנה ליו"ר הוועדה ואבקש ממנו למשוך את הדיון ואולי להוסיף עוד תיקון

איריס גוטרמן: זה פשוט ממש, זה המילה 'משוחררים' והמענקים שהם מקבלים מאיתנו

איריס גוטרמן:  זו ההתייחסות, תודה

עודד פורר: תודה

עודד פורר:  יתד

דיציה לוי: היי, שמי דיציה, מנהלת מקצועית תחום צבא, חברה ותוכנית יתד, שזו התוכנית הלאומית לצעירים וצעירות במצבי סיכון

דיציה לוי:  אני אגיד את זה, אנחנו נותנים מעטפת רחבה בהקשר של הליווי, אז אני אתייחס דווקא לתחום של החובות אצלנו

דיציה לוי:       יש לנו תחום שמאוד פותח בשנים האחרונות ואנחנו עובדים כאן בשיתוף פעולה עם כל הגורמים, תחום של התנהלות כלכלית וחובות

דיציה לוי:  מטרתו באמת גם למנוע את הכניסה לעולם הזה של החובות, ולתת כלים להתנהלות כלכלית

דיציה לוי:  אנחנו גם מסייעים לחיילים משוחררים בהקשר הזה, לא בעזרת נתונים כאלה ואחרים שהם מועברים אלינו, אלא פשוט עם פנייה של אותו צעיר או צעירה לסיוע

דיציה לוי:  אנחנו גם מאפשרים סיוע קבוצתי של התנהלות כלכלית וגם סיוע אישי

דיציה לוי:       יש לנו בעצם גורמים גם באגף של האכיפה והגבייה, גם במשרד המשפטים, בכל גורם יש לנו איש קשר מאוד משמעותי שאנחנו עובדים מולו, ואנחנו יוצרים מענה גם קבוצתי, גם פרטני

דיציה לוי:  מטרתו גם למנוע, וגם במקרה שכבר נקלעו לחובות, לתת את הסיוע

דיציה לוי:  אז אנחנו נשמח לעשות כאן כל שותפות

עודד פורר: תודה

עודד פורר:  טיבי מאיגוד הבנקים

טיבי רבינוביץ: אני לא יודע אם יש לי מה להוסיף, דבר אחד – אני חושב שגם המערכת הבנקאית מנסה, כמובן כל בנק במסגרת ההסדרים שהוא מוצא לעצמו לסייע לחיילים

עודד פורר: אל תגזים

עודד פורר:  לא מנסה כל כך לסייע

עודד פורר:  איך המערכת הבנקאית מנסה לסייע?      

טיבי רבינוביץ: אני אסביר

טיבי רבינוביץ:  אז קודם כל, קודם כל לא למחוק את החובות, אלא לפרוס חובות

טיבי רבינוביץ:  היא מנסה להתריע בפני החיילים כאשר הם מזהים שההוצאות שלהם במסגרת כרטיסי האשראי חורגות מאיזשהו גבול מסוים

טיבי רבינוביץ:  הם מנסים לעכב את ההליכים המשפטיים

טיבי רבינוביץ:  יש הרבה מאוד צעדים שנעשים על ידי הבנקים

טיבי רבינוביץ:  אני יכול להגיד לך שגם הפיקוח על הבנקים פנה לאחרונה בעקבות הדיון הקודם, בניסיון לקדם איזשהם צעדים של כלל המערכת הבנקאית

טיבי רבינוביץ:  יש צעדים שנעשים על ידי המערכת הבנקאית אדוני היו"ר

עודד פורר: ועדיין, זה שפנו כדי לקדם ו- - -?      

טיבי רבינוביץ: אז נעשית עבודה כדי להביא למעין אמנה של כלל המערכת הבנקאית, על מנת להסדיר צעדים מסוימים שכל המערכת פחות או יותר תתיישר לצעדים מסוימים, למרות שיש גם היום צעדים שנעשים על ידי המערכת

עודד פורר: אני אבקש לקבל פירוט של הצעדים האלה

טיבי רבינוביץ: מאה אחוז

עודד פורר: אני רוצה לסיים

ליאת מיזלס: רק אדוני אם אפשר להתייחס לנושא של החברות סלולר

ליאת מיזלס:  אנחנו בסיוע המשפטי לפני כמה שנים יזמנו איזה שיתוף פעולה גם עם חברות הסלולר המרכזיות, וגם עם הבנקים, בעצם במטרה לפרוס לאותם חיילים את החוב בפריסה מיוחדת, יותר רחבה, שיותר מתאימה להם

ליאת מיזלס:  הסיוע הזה ניתן גם בין אם החוב הגיע כבר להוצאה לפועל ובין אם לא

ליאת מיזלס:       כן חשוב להגיד שכשאנחנו מדברים על חוב לבנקים, שגם לבנקים יש לחיילים חובות משמעותיים, גם אם הבנק מאשר פריסה של התשלומים, עדיין זה עובר לנתוני אשראי, ובסופו של דבר מהבחינה הזאת כן אנחנו פועלים בהקשר הזה

עודד פורר: תודה

עודד פורר:  טוב אני רוצה לסכם את הדיון

עודד פורר:  ראשית, אני אבקש מצה"ל, מהנציגה סגן אלוף ענבר סטבון, לקיים פגישה יחד עם נתוני אשראי בבנק ישראל, וגם כדי לקחת את הסיפור הזה, אתם חייבים לייצר פתרון, והפתרון הזה חייב להיות פתרון שאתם תייצרו אותו יחד

עודד פורר:  אני מבקש שגם הסיוע המשפטי, משרד המשפטים, יצטרפו לדיונים האלה

עודד פורר:  תייצרו איזשהו סיעור מוחות

עודד פורר:  אז זה אני מבקש נושא אחד, כדי שתחזרו פעם הבאה עם תשובות, שלא יעברו ארבעה חודשים בלי שהיו תשובות

עודד פורר:       אני מבקש להוציא מכתב למנהלי חברות הסלולר מטעם הוועדה, שמבקש מהם גם להתייחס אחרת בהיבט של חיילים בודדים, וגם להנחות את אנשי המכירות שלהם במובן הזה של חיילים בכלל

עודד פורר:  המכירה האגרסיבית אל מול חיילים היא כזאת שאני לא הייתי רוצה להיכנס לשם כרגולטור

עודד פורר:       על אותו משקל, רשות האכיפה גם, תשבו יחד עם ענבר בבקשה, תייצרו בדיוק את המניפה הזאת

עודד פורר:  ככל שתוכלו להביא לי נתונים על חברות סלולר ומספרים, זה יקל עליי גם בפנייה שלי לראשי החברות

עודד פורר:       איגוד הבנקים כנ"ל

עודד פורר:  תשבו בבקשה עם ענבר, ותביאו לי את התוצרים

עודד פורר:  מה כן

עודד פורר:  זה שהמפקח פנה ויש נכונות, זה טוב

עודד פורר:  מה עושים עם הסיפור הזה כדי באמת להקל על הקבוצה הזאת

עודד פורר:  אני שמח שכן לפחות, אני חייב לומר, יש פה תמימות דעים מסביב לשולחן, כולם רואים בקבוצה הזאת כקבוצה שאנחנו רוצים לסייע לה

עודד פורר:  אבל זה צריך לעלות מדרגה מהשפה אל החוץ, עכשיו צריך להיות בפרקטיקה

עודד פורר:  ובפרקטיקה צריך לייצר פה פתרונות, ופתרונות כאלה שיאפשרו לחייל משוחרר שהיה חייל בודד, להתחיל את חייו עם גיליון נקי מההתחלה

עודד פורר:       תודה רבה, הישיבה נעולה